Lagos Bus Rapid Transit System

Lagos Bus Rapid Transit System, nke a makwaara dị ka Lagos BRT, bụ usoro bọs na-agafe ngwa ngwa na Lagos State. Ọ bụ LAMATA na-achịkwa ya ma Primero Transport Services Limited na-arụ ọrụ ugbu a.

 Nzọụkwụ Mbụ 
E meghere akụkụ mbụ nke Lagos BRT na 17 Maachị, 2008, ọ bụ ezie na e bu ụzọ hazie ka emeghe ya na Nọvemba 2007. Ọ bụ gọọmentị nke gọvanọ gara aga, Bola Tinubu, malitere atụmatụ iwu usoro ahụ. Ọ na-aga site na Mile 12 sitekwa na Ikorodu Road na Funsho Williams Avenue ruo CMS. Ka ọ dị ugbu a, agbatịala Lagos BRT Corridor site na Mile 12 ruo Ikorodu, nke bụ nke abụọ nke mmejuputa BRT. Site na nkwado nke Gọvanọ Akinwunmi Ambode, iwu ụzọ BRT ọhụrụ n'akụkụ Oshodi ruo Abule-Egba amalitela n'okpuru nlekọta nke LAMATA.

A na-enye ebe mgbaba bọs iri abụo na isii n'okporo ụzọ Mile 12-CMS; a na-etinyekwa ọdụ bọs atọ n'okpoghere ahụ (na Mile 12, Moshalashi na CMS), na ọdụ bọs na CMS e mere iji jikọta ya na ụdị ụgbọ okporo ígwè na ụgbọ mmiri nke LAMATA na-eme atụmatụ maka iwu n'ọdịnihu.

Dị ka The Nation si kwuo na August 14, 2018, Mercedes Benz(MB do Brazil) ga-ebubata bọs narị abụọ na Lagos na ngwụcha ọnwa.
E nyefere ngụkọta bọs narị asatọ site na ngwugwu mbụ n'ọnwa Ọktoba 2018.

Gọvanọ Lagos, Babajide Sanwo-Olu akwadowo ka e mepụta otu ndị nche pụrụ iche iji lekọta ma mee ka usoro Bus Rapid Transit (BRT) nke steeti ahụ dị ka nchekwa nke ụlọ ọrụ njem ndị ọzọ.

 Ụzọ Bọs 
Lagos Bus Rapid Transit (BRT), Primero Transport Services Ltd na-arụ ọrụ na ụzọ iri abụọ na isii ma na nso nso a belata ọnụahịa maka Ikorodu na TBS n'ihi eziokwu dị ugbu a.BRT mekwara ka usoro ịkwụ ụgwọ eletrọniki dijitalụ rụọ ọrụ n'oge na-adịbeghị anya site na iji usoro nchịkwa ohere nke onye bụbu Gọvanọ Lagos Steeti malitere.

 Edensibia